**ZAPISNIK S 49. SJEDNICE ŠKOLSKOG ODBORA**

*U Macincu, 19.prosinca 2016.*

Početak: 16.00

Završetak: 17.00

**Prisutni:** Simona Borko,Božena Dogša, Darinka Kirić, Monika Mesarić, Ivan Krištofić, Andrea Ermakora, Dario Horvat

**Nisu prisutni:** Božidar Kontek

DNEVNI RED:

1. Usvajanje zapisnika prethodne sjednice
2. Razmatranje pristiglih molbi i davanje prethodne suglasnosti za radna mjesta učitelja razredne nastave i učitelja dopunske/pripremne nastave iz hrvatskog jezika za učenike pripadnike romske nacionalne manjine, a na osnovu objavljenih natječaja u Zavodu za zapošljavanje Čakovec
3. Produljenje zimskih praznika do 16. siječnja 2017.
4. Ostalo

**Ad 1.)** Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2.)** Članovi Školskog odbora pristupili su razmatranju pristiglih molbi za radna mjesta učitelja razredne nastave i učitelja dopunske/pripremne nastave iz hrvatskog jezika za učenike pripadnike romske nacionalne manjine, a na osnovu objavljenih natječaja u Zavodu za zapošljavanje Čakovec. Odabrana je Iva Marciuš, magistra primarnog obrazovanja.Članovi Školskog odbora dali su prethodnu suglasnost Ivi Marciuš za zasnivanje radnog odnosa učitelja razredne nastave do povratka učiteljice s bolovanja.

Za radno mjesto učitelja dopunske/pripremne nastave iz hrvatskog jezika za učenike pripadnike romske nacionalne manjine odabrana je Sanja Vebarić ( diplomirani učitelj razredne nastave s pojačanim programom iz nastavnog predmeta hrvatski jezik). Članovi Školskog odbora dali su prethodnu suglasnost Sanji Vebarić za zasnivanje radnog odnosa učitelja dopunske/pripremne nastave iz hrvatskog jezika za učenike pripadnike romske nacionalne manjine do kraja nastavne godine 14. lipnja 2017.

**Ad 3.)** Ravnateljica škole obavijestila je članove Školskog odbora o prijedlogu Ministarstva znanosti, obrazovanja i sporta o produljenju zimskih praznika. Zimski odmor učenika počinje 27. prosinca 2016. godine, a završava 13. siječnja 2017. godine (petak), što znači da će drugo polugodište školske godine 2016./17. početi 16. siječnja 2017. godine (ponedjeljak). Članovi školskog odbora jednoglasno su donijeli odluku o produljenju zimskih praznika.

**Ad 4.)**  Nije bilo dodatnih pitanja, ni komentara te je sjednica ŠO završena u 17.00

ZAPISNIČARKA: PREDSJEDNICA ŠO:

Monika Mesarić Simona Borko